১৭ বছর বয়সে বোম্বে পঞ্চদলীয় প্রতিযোগিতার খেলায় অংশগ্রহণের মাধ্যমে প্রথম-শ্রেণীর ক্রিকেটে যাত্রা শুরু করেন। তন্মধ্যে, অভিষেক খেলাতেই সেঞ্চুরি করার গৌরব অর্জন করেছেন। ১৯৪৩-৪৪ মৌসুম থেকে ১৯৪৪-৪৫ মৌসুমে রঞ্জী ট্রফিতে বোম্বের পক্ষে সাত খেলায় ধারাবাহিকভাবে পাঁচটি সেঞ্চুরি করেছিলেন। ১৯৪৩-৪৪ মৌসুমে মহারাষ্ট্রের বিপক্ষে ১৬৮ এবং পশ্চিম ভারতের বিপক্ষে ১২৮; ১৯৪৪-৪৫ মৌসুমে সিন্ধুর বিপক্ষে ১৬০, পশ্চিম ভারতের বিপক্ষে ২১০ এবং হোলকারের বিপক্ষে ৯৮ ও ১৫১ রান তুলেন। তন্মধ্যে, ১৯৪৪-৪৫ মৌসুমে মাত্র পাঁচটি রঞ্জী ট্রফির খেলায় ১০০৮ রান নতুন রেকর্ডের সৃষ্টি করে ও চল্লিশ বছরের অধিক টিকেছিল। পরবর্তীতে ৪৪ বছর পর ডব্লিউ.ভি. রমন ১০১৮ রান তুলেছিলেন। সবমিলিয়ে প্রথম-শ্রেণীর খেলাগুলোয় ১৩৭৫ রান করেন। এ সময় তার বয়স মাত্র ২০ বছর ছিল।

রঞ্জী ট্রফিতে দুইটি দ্বিশতকের পাশাপাশি ১৯৪৪-৪৫ মৌসুমে পার্সির পক্ষে ২১৫ রান তুলেন। এরপর অস্ট্রেলিয়ান সার্ভিসেস একাদশের বিপক্ষে ২০৩ রান তুলেন। এটিই ভারতের পক্ষে প্রতিনিধিত্বকারী প্রথম দ্বি-শতকের ইনিংস ছিল। পরবর্তীকালে এ ইনিংসটিকে মোদি তার সেরা ইনিংসরূপে চিত্রিত করেছিলেন। রঞ্জী ট্রফিতে বোম্বের পক্ষে খেলেন। সেখানেও তিনি সফলতার স্বাক্ষর রাখেন। ৮১.৬৯ গড়ে ২১৯৬ রান তুলেছিলেন তিনি।

ওয়েস্ট ইন্ডিজের আগমন
ব্যক্তিগত জীবন
প্রথম-শ্রেণীর ক্রিকেট
খেলার ধরন